पुलिस से मिली जानकारी के मुताबिक चांपा सदर बाजार स्थित मिठाई दुकान के बगल में अनिल गुप्ता की जड़ी बूटी व पूजा सामाग्री की दुकान है। शुक्रवार की सुबह करीब 8 बजे, अनिल गुप्ता दुकान में पूजा पाठ के दौरान दीया जलाए थे। उसके बाद दुकान को बंद कर घर चले आए। कुछ देर बाद आसपास के लोगों ने दुकान से आग की लौ देखी। आग की लपटें बढ़ती जा रही थी। वहीं देखते ही देखते चंद मिनटों में आग ने पूरी दुकान को अपनी चपेट में ले लिया।